google/wiki40b huggingface dataset:
Jennifer Morrisonová

Životopis

Jennifer sa narodila v roku 1979 v Chicagu. Má dvoch mladších súrodencov, sestru Juliu a brata Daniela. Pochádza z učiteľskej rodiny.
Navštevovala South Middle School a v roku 1997 zmaturovala na Prospect High School. V roku 2000 zmaturovala na Loyola University Chicago v odboroch divadlo a angličtina. Študovala v Steppenwolf Theatre Company, predtým než sa nasťahovala do Los Angeles.

Kariéra

Svoju kariéru začala už v detstve. Začínala ako detská modelka, účinkovala v reklamách pre JC Penney, Montgomery Ward, či pre Rice Krispies and Mondos. Keď mala desať rokov, objavila sa na obálke časopisu Sports Illustrated for Kids s basketbalistom Michaelom Jordanom.
Vo filme sa prvý raz objavila v roku 1994, film Križovatka, kde hrala dcéru herca Richarda Gereho a herečky Sharon Stoneovej. Jej prvá väčšia úloha však prišla v roku 2000, vo filme Urban Legends: Final Cut. Zlom v kariére jej však priniesol seriál z lekárskeho prostredia Dr. House (2004). Jennifer stvárnila postavu menom Allison Cameron. Pracovala tiež na seriáloch ako napríklad Dawsonov svet (1998) alebo Touched by an Angel (1996).
Objavila sa aj po boku hercov Angeliny Jolie a Brada Pitta vo filme Pán a Pani Smithovci, z roku 2005. V rovnakom roku sa tiež snažila o rolu Lizzie z filmu Láska z nebies, ktorú neskôr získala Reese Witherspoonová.
V roku 2007 si zahrala po boku Roba Schneidera vo filme Kung-fu frajer a v roku 2009 si zahrala vo filme Star Trek, kde sa jej postava volala Winona Kirk. Pripojila sa tiež k nakrúcaniu seriálu Ako som spoznal vašu mamu, ktorý sa točil od roku 2005. Jennifer v ňom hrala priateľku hlavnej mužskej postavy v seriály - Teda Mosbyho.
V roku 2011 získala hlavnú úlohu v seriály Kde bolo, tam bolo, kde ju môžeme vidieť ako dcéru Snehulienky a Princa Krasoňa. Jennifer sa tiež podieľala aj ako producentka niektorých častí.
V roku 2017 režírovala svoj prvý film Sun Dogs.

Osobný život

Od roku 2004 chodila s hercom Jessem Spencerom, s ktorým sa spoznala počas natáčania seriálu Dr. House. Spencer ju požiadal o roku, na Eiffelovej veži v roku 2006, no pár sa rozišiel v roku 2007. V roku 2009 začala chodiť s hercom z Prison break Amaurym Nolascom. Ich vzťah trval 3 roky. Od mája 2012 do augusta 2013 chodila s jej hereckým kolegom zo seriálu Kde bolo, tam bolo, Sebastianom Stanom.
Strehúň škvrnitý

Strehúň škvrnitý (lat. Lycosa singoriensis) je najväčší pavúk vyskytujúci sa na Slovensku. Dĺžka tela dosahuje 3,2 cm, rozpätie nôh približne 7 cm, žije v pomerne teplých oblastiach. Cez deň sa ukrýva pod zemou v chodbičkách vystlaných pavučinou. Netká si pavučinu na lapanie koristi, loví skokom. Je to nočný tvor.
Vairé

Poloha

Obec má rozlohu 28,12 km². Najvyšší bod je položený 71 m n. m. a najnižší bod 0 m n. m.

Obyvateľstvo

Počet obyvateľov obce je 1 474 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kravské meno

Kravské meno a dojivosť

Výskumníci Catherine Douglasová a Peter Rowlinson z Newcastle University v ich štúdii zahŕňajúcej 516 farmárov zistili, že kravy, ktoré majú meno, majú o 3,4 % vyššiu dojivosť ako kravy, ktoré meno nemajú.
Inna Puhajková

Biografia

Inna Puhajková sa narodila 2. marca 1986 v ukrajinskom meste Rovno v Sovietskom zväze. Jej mama je dcérou Volyňských Čechov, otec je Ukrajinec. Na začiatku 90. rokov 20. storočia prišli do Česka.
V roku 2002 si zahrala v amatérskom seriáli Parťáci S.R.O sestru Tomáša Magnuska.
Študovala na Strednej policajnej škole Ministerstva vnútra v Prahe, kde v roku 2006 maturovala. Tri roky strávila v Spojených štátoch, potom aj v Rusku. Hovorí plynule anglickým aj ruským jazykom. Jej priateľom bol legendárny český hokejista Jaromír Jágr, s ktorým dlho žila. V roku 2013 študovala v treťom ročníku na súkromnej Vysokej škole finančnej a správnej v Prahe v odbore Marketingová komunikácia, no doposiaľ (február 2019) nie je vedená v registri absolventov vysokej školy.
Od novembra 2012 pracuje ako športová reportérka TV Nova. Od februára 2013 pracuje aj ako moderátorka relácie Športové noviny.
Aunac

Poloha

Obec má rozlohu 4,77 km². Najvyšší bod je položený 104 m n. m. a najnižší bod 64 m n. m.

Obyvateľstvo

Počet obyvateľov obce je 353 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá Európy vo vodnom póle 2016

Organizátor

Srbský Belehrad bol zvolený za organizátora ME 2016 v decembri 2011, keď ho predsednítvo LEN vybralo na svojom mítingu v poľskom Štetíne spomedzi 4 uchádzačov. Ďalšími kandidátmi boli nemecký Berlín, slovinská Ľubľana a turecký Istanbul. Srbsko organizovalo európsky šampionát druhýkrát, predtým hostilo toto podujatie v roku 2016, tiež v Belehrade. Zápasy sa odohrali v multifunkčnej aréne Kombank Arena, v ktorej boli inštalované 2 bazény.
Saint-Denoual

Poloha

Obec má rozlohu 8,61 km². Najvyšší bod je položený 108 m n. m. a najnižší bod 44 m n. m.

Obyvateľstvo

Počet obyvateľov obce je 418 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maraye-en-Othe

Poloha

Obec má rozlohu 42,32 km². Najvyšší bod je položený 288 m n. m. a najnižší bod 177 m n. m.

Obyvateľstvo

Počet obyvateľov obce je 497 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michael J. McCulley

Životopis

Vyštudoval Purdue University. V NASA bol od mája 1984 do októbra 1990 a v tej dobe tiež absolvoval výcvik a letel do vesmíru. Rok po svojom návrate z NASA odišiel. V rokoch 1993 – 1996 na základni Cape Canaveral zastával funkciu zástupcu spoločnosti Lockheed Martin Space Operations. V roku 2007 (vo veku 63 rokov) sa stal vedúcim pracovníkom United Space Alliance na rovnakej základni.
Marokau

Geografia atolu

Atol má približne tvar trojuholníka, s jeho vrcholmi vzdialenými približne 22 – 23 km. Jeho lagúna má rozlohu 215,6 km² a zo západnej a východnej strany je uzatvorená ostrovným pásom. Iba južná strana "trojuholníka" je tvorená koralovým útesom tesne pod alebo nad hladinou mora, ale bez prieplavu splavného loďou. Tie sú dva pri osade Vaiori v severnej časti atolu, ale iba pre menšie a nízke člny.
Z geologického hľadiska je to koralový atol na vrchole podmorskej sopky, ktorá je iba tesne pod hladinou. Tá má z oceánskeho dna na výšku 3,49 km a jej vek sa odhaduje na 46,7 až 48,9 mil. rokov.

História

Prvá písomná zmienka je od Louisa Antoine de Bougainville z roku 1768. Po ňom bol ďalším návštevníkom James Cook 6. apríla 1769, ktorý ho spolu so susedným atolom Ravahere nazval "Îles Deux Groupes". Po nich ho ešte 28. februára 1826 navštívil moreplavec Edward Belcher.
V 19. storočí sa ostrov stal francúzskym územím. Vtedy (okolo roku 1850) tu žilo cca 60 domorodých obyvateľov.
V roku 1903 sa oblasťou prehnal hurikán a celý atol, spolu s niektorými okolnými, spustošil a pripravil o život asi 95 obyvateľov.
Vegetáciu tvoria zväčša kokosové palmy, ktoré tam boli po hurikáne v 1903 vysadené zámerne kvôli zalesneniu atolu a ťažbe kopry.
Na atole žije približne stovka obyvateľov, ktorí sa venujú najmä práci na perlových farmách, ktoré sú tu trvale až z dôb 19. storočia.

Administratívne začlenenie

Atol je súčasťou komunity Hikueru, spoločne s atolmi Reitoru, Ravahere a Tekokota.
Saint-Pierre-d’Albigny (obec)

Poloha

Obec má rozlohu 18,46 km². Najvyšší bod je položený 2 037 m n. m. a najnižší bod 275 m n. m.

Obyvateľstvo

Počet obyvateľov obce je 3 756 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Greguš (hudobník)

Zo života

V 80. rokoch vystupoval s hudobnou skupinou Metrum. S piesňou "Daniela" niekoľkokrát vystupoval v televíznej relácii Repete.
Medzi známe piesne, ku ktorým napísal text patrí "Veľmi Ťa ľúbim, mama", na ktorej hudobne spolupracoval s Pavlom Zajáčkom. Pieseň naspievala ako 8-ročná jeho dcéra Yvette Gregušová a v určitých slovenských rozhlasových staniciach sa hrá na želanie pre jubilantov.
Väčšina jeho piesni má náboženský charakter. Redakcia náboženského vysielania Slovenského rozhlasu v 90. rokoch pripravila reláciu o jeho živote.
Mauvezin-de-Sainte-Croix

Poloha

Obec má rozlohu 5,2 km². Najvyšší bod je položený 693 m n. m. a najnižší bod 387 m n. m.

Obyvateľstvo

Počet obyvateľov obce je 42 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oskár Elschek

Ocenenia

V roku 2004 mu prezident Ivan Gašparovič prepožičal štátne vyznamenanie Rad Ľudovíta Štúra III. triedy.
Česko-slovenská hokejová liga 1978/1979

Hokejová sezóna 1978/1979 bola 36. ročníkom Česko-slovenskej hokejovej ligy, ktorá sa hrala pod názvom I.liga. Štartovalo 12 účastníkov, hralo sa štvorkolovo, každý tím teda odohral 44 zápasov. Prvýkrát v histórii česko-slovenského hokeja získalo titul mužstvo zo Slovenska. Vypadol tím TJ Gottwaldov, ktorý po roku vystriedala opäť Škoda Plzeň.
Guillaume Lekeu

Životopis

V deviatich rokoch sa s rodičmi presťahoval do Poitiers, kde roku 1888 dokončil štúdium na lýceu. Potom na parížskej univerzite študoval filozofiu. Po dokončení sa začal plne venovať hudbe. Jeho učiteľmi boli Gaston Vallin, César Franck a Vincent d'Indy. V roku 1891 sa zúčastnil belgickej Prix de Rome, kde získal druhé miesto. Posledné tri roky sa venoval intenzívnemu komponovaniu. Zomrel vo veku 24 rokov na týfus. O pár mesiacov neskôr jeho priatelia usporiadali v Paríži koncert, na ktorom boli uvedené jeho diela.
Choisies

Poloha

Obec má rozlohu 2,51 km². Najvyšší bod je položený 202 m n. m. a najnižší bod 144 m n. m.

Obyvateľstvo

Počet obyvateľov obce je 69 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anténor (Trója)

Anténor alebo Anténór alebo Antenor (starogr. Ἀντήνωρ – Anténor/iný prepis Anténór, lat. Antenor) je v gréckej mytológii radca trójskeho kráľa Priama, manžel Aténinej kňažky Theano.
Bol vznešeným Trójanom, ktorý si ctil právo a spravodlivosť. Snahu o zachovanie spravodlivosti vyvíjal aj v ťažkej dobe, kedy princ Paris uniesol Helenu, manželku spartského kráľa Menelaa. Achájci na želanie Menelaa hodlali túto urážku splatiť vojnou proti Tróji. Kráľ Agamemnón sa však ešte pokúsil o zmier a do Tróje poslal vyjednávačov, itackého kráľa Odysea a Menelaa. Tí mali žiadať kráľa Priama o vrátenie Heleny a náhradu škody. Paris ani ostatní Trójania však na tento návrh nepristúpili.
V tejto záležitosti sa angažoval veľmi usilovne Anténor a dôrazne žiadal Trójanov, aby požiadavky Achájcov splnili a tým odvrátili hrozbu ničivej vojny. Bol to tiež on, kto u seba ubytoval oboch achájskych vyjednávačov.
Všetky jeho snahy boli však márne, jeho múdre slová neboli vypočuté. Tak sa začala trójska vojna, ktorá trvala desať rokov a na jej konci bola slávna Trója úplne vyplienená a zničená. Jeho šesť synov pri obrane Tróje hrdinsky padlo, Koóna a Ifidamanta zabil Agamemnón, Archelocha Aias, Démoleonta Achilleus, Akamanta krétsky vodca Mériones a Pédaia vodca dulichijských oddielov Meges. Život Anténora ako jedinému z významných Trójanov Achájci ušetrili, lebo ocenili jeho predvojnovú snahu o zmier.
Podľa rímskej tradície Anténor po trójskej vojne odišiel do Itálie, kde založil mesto Patavium. (dnes Padova)
Zámok Beauregard

Zámok Beauregard (franc. Château de Beauregard) stojí v údolí rieky Beuvron, prítoku Loiry v obci Cellettes asi šesť kilometrov juhovýchodne od Blois v departemente Loir-et-Cher v regióne Centre-Val de Loire.
Zámok patriaci k "zámkom pri Loire" bol postavený v 16. storočí ako vidiecky zámok, ktorý bol neskoršími majiteľmi dôkladne prestavaný.
Cessens

Poloha

Obec má rozlohu 13,29 km². Najvyšší bod je položený 982 m n. m. a najnižší bod 464 m n. m.

Obyvateľstvo

Počet obyvateľov obce je 419 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Havana

Polohopis a prírodné pomery

Havana sa nachádza na severnom pobreží Kuby, južne od Florida Keys, kde sa Mexický záliv pripája ku Karibiku.
Mestom preteká rieka Almenderes, ktorá prechádza mestom od juhu k severu. Vlieva sa do Straits of Florida, niekoľko kilometrov od zátoky. Mesto leží na menších vrchoch, ktoré spadajú na jemne hlboké vodné prielivy. Nachádza sa tu aj 60 metrový vápencový hrebeň a vrcholí pri komplexe La Cabana a El Morro, odkiaľ vidno východnú zátoku. Mesto obklopujú vyššie pohoria na východe a západe.

Podnebie a počasie

Havana má príjemné celoročné tropické podnebie, ale leží v páse pasátov a teplých pobrežných prúdov. Teploty sa pohybujú od 22°C v januári a februári a 28°C v auguste. Najnižšia teplota bola 1°C. Najviac zrážok je v júni a októbri a najmenej od decembra do apríla v priemere 1200 mm každoročne. Len zriedka narazia na Havanu hurikány.
Divadlo Atrapa

Divadlo Atrapa je ochotnícky divadelný súbor z Bratislavy.

Členovia súboru

Súčasní členovia súboru sú Jakub Lazarčík, Vladimíra Škodlerová, Dagmar Labáthová, Miroslav Žemlička, Boris Jača, Alena Šimková, Ingrid Rudavská, Simona Horváthová, Eva Ginzeriová
Jasná

Dejiny

O stavbe lanovky na Chopok sa začalo uvažovať po skončení 2. svetovej vojny. Naplánovaná bola dvojúseková trasa Koliesko–Luková–Chopok (dĺžka 1 145 a 1 090 m). Išlo o dvojsedačkovú lanovku s odpojiteľným závesom vyrábanú Transportou Chrudim v licencii VonRoll. Zvláštnosťou bolo, že cestujúci sedeli bokom k smeru jazdy. Prvý úsek bol uvedený do prevádzky v roku 1949, výstavba 2. úseku (na Chopok) prebiehala v rokoch 1952 – 1954, do prevádzky uvedená 29. augusta 1954
Vďaka rozvoju zimných športov na južných svahoch Nízkych Tatier sa zrodila unikátna myšlienka preklenúť hrebeň pomocou lanovky doplnením úsekov Srdiečko–Kosodrevina a Kosodrevina–Chopok. 1. úsek bol dokončený spoločne s 2. úsekom severnej vetvy v roku 1954, 2. úsek bol uvedený do prevádzky 29. augusta 1957. K zdržaniu došlo kvôli právnym sporom Transporty Chrudim a firmy VonRoll kvôli (zo strany ČSSR pravdepodobne zámernému) nedodržiavaniu licenčných podmienok.
Okrem lanovky Koliesko–Luková–Chopok–Kosodrevina–Srdiečko bolo v stredisku  (na severnej strane) postavených niekoľko ďalších lanoviek. Ich zoznam je uvedený nižšie.
V roku 1979 (v plnej prevádzke od roku 1983) bola postavená lanovka Otupné–Brhliská, jediná kabínková lanovka v stredisku. Kabínky boli štvormiestne, pre svoj tvar nazývané „vajíčko“. Táto lanovka bola v roku 2009 nahradená novou lanovkou s osemmiestnymi kabínkami. Trasa bola predĺžená z 1 588 na 1 960 m až ku hotelu Grand (do priestoru pred obecným úradom). Nová lanovka má prepravnú kapacitu 2 400 os/h, čo je dvojnásobok kapacity predchádzajúcej lanovky. Hlavným dôvodom bolo zvýšenie bezpečnosti, prepravnej kapacity a pohodlia lyžiarov – údolná stanica lanovky je blízko jedného z hlavných parkovísk.
Všetky štyri úseky lanovky VonRoll boli v polovici 90. rokov  zastarané a ich prevádzka bola medzi rokmi 1994 až 1998 postupne ukončená. 1. úsek južnej vetvy (Srdiečko - Kosodrevina) bol v roku 1994 nahradený štvrosedačkovou lanovkou. Podobne v roku 1997, po vyradení severnej vetvy lanovky (Koliesko - Luková - Chopok), bol 1. úsek na severnej strane nahradený štvorsedačkovou lanovkou. Po vyradení 2. úseku na južnej vetve v roku 1998 bol vrchol až do roku 2007 dostupný lyžiarskym vlekom len z južnej strany. V roku 2007 bol lyžiarsky vlek postavený aj zo severnej strany, čím sa vytvorilo provizórne prepojenie oboch lyžiarkych stredísk. Tento stav trval až do roku 2012, keď bol 1. decembra na severnej strane v oblasti Priehyba uvedený do prevádzky nový funitel. 20. decembra bola pridaná nová lanovka z južnej strany, čím bolo po 15 rokoch obnovené spojenie oboch strán Chopka lanovkami.

Ďalší rozvoj

V zimnej sezóne 2018/2019 bude spustená nová 10 miestna kabínková lanovka z lokality Biela Púť (1 117 m) až na Priehybu (1 342 m).
V zimnej sezóne 2019/2020 sa predpokladá sprevádzkovanie kabínkovej lanovky z lokality Krupová (1 080 m) až na Dereše (2 003 m), kde sa plánuje vybudovanie reštaurácie s vyhliadkou na Liptovskú kotlinu. Nahradí sa tým starý vlek z lokality Zadné Dereše (1 500 m) až na Dereše (2 003 m).
Longeaux

Poloha

Obec má rozlohu 7,49 km². Najvyšší bod je položený 347 m n. m. a najnižší bod 228 m n. m.

Obyvateľstvo

Počet obyvateľov obce je 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wielki Staw Polski

Príroda

Na brehoch rastie kosodrevina, ktorou pomaly zarastajú holiny po vypásaní ovcami v minulých časoch. Nad severozápadným brehom plesa, vo výške asi 1 725 m n. m., sa nachádza najstarší tatranský salaš, o ktorom sa zmieňujú dobové pramene zo 17. storočia. Bol zreštaurovaný v roku 1986. Neďaleko neho sú malé nepomenované plieska. V máji roku 1952 sa v plese utopil medveď, pod ktorým sa prelomila ľadová kryha. Okolo jazera rastie viacej v Karpatoch sa zriedka vyskytujúcich a vzácnych rastlín, napríklad páperec alpínsky (Trichophorum alpínum) a ostrica málokvetá (Carex pauciflora).
Lorentzweiler

Poloha

Obec má rozlohu 17,45 km². Najvyšší bod je položený 436 m n. m. a najnižší bod 219 m n. m.

Obyvateľstvo

Lorentzweiler má 3438 obyvateľov (2011).
Graf vývoja obyvateľstva:

Ekonomika

S 4.78% bolo v Lorentzweiler nezamestanosť nižšia o 2.19 % ako luxemburský priemer v roku 2010.
Buxières-lès-Clefmont

Poloha

Obec má rozlohu 5,92 km². Najvyšší bod je položený 467 m n. m. a najnižší bod 388 m n. m.

Obyvateľstvo

Počet obyvateľov obce je 23 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kyselina peroctová

Antimikrobiálne činidlo

Kyselina peroctová je ideálnym antimikrobiálnym činidlom, vďaka svojmu vysokému oxidačnému potenciálu. Je široko účinná proti mikroorganizmom a nie je deaktivovaná katalázou a peroxidázou, enzýmami rozkladajúcimi peroxid vodíka. Rozpadá sa na látky bezpečné pre potraviny i životné prostredie (kyselinu octovú a peroxid vodíka) a preto ju možno použiť pre bezoplachové aplikácie. Kyselina peroctová sa dá používať v širokom rozmedzí teplôt (0-40 °C), širokom rozmedzí pH(3,0 - 7,5), v procesoch clean-in-place (CIP, čistenie na mieste), v prostredí s tvrdou vodou, nie je ovplyvňovaná zvyškami bielkovín.

Mechanizmus účinku

Kyselina peroctová ničí mikroorganizmy oxidáciou (hydroxylovým radikálom (OH°)) a následným rozpadom ich bunkových membrán. Pretože je difúzia pomalšia než polčas života radikálu, reaguje s akoukoľvek oxidovateľnou zlúčeninou vo svojej blízkosti. Môže poškodiť takmer všetky typy makromolekúl spojených s mikroorganizmami: sacharidy, nukleové kyseliny (mutácia), lipidy (lipidová peroxidácia) a aminokyseliny (napr. konverziou fenylalanínu na m-Tyrozín a o-Tyrozín). To nakoniec vedie k lýze bunky a smrti mikroorganizmu.

Použitie

Americká organizácia EPA prvýkrát zaregistrovala kyselinu peroctovú ako antimikrobiálnu látku v roku 1985, a to pre použitie na tvrdé povrchy v interiéroch. Prípady použitia zahŕňajú napríklad poľnohospodárske objekty, výrobne potravín, zdravotnícke zariadenia a kúpeľne v domácnostiach. Kyselina peroctová je tiež registrovaná pre použitie v mliekarňach a syrárňach, pre zariadenia na výrobu potravín, pasterizéry v pivovaroch, vinárskych závodoch a ďalších výrobniach nápojov. Používa sa tiež na dezinfekciu lekárskej techniky, ako prevencia tvorby biofilmu v papierňach, na čistenie a dezinfekciu vody. Kyselinu peroctovú je možné použiť i k dezinfekcii vody v chladiacich vežiach, kde bráni tvorbe biofilmu a umožňuje účinne bojovať s baktériou Legionelly.
V susednom Česku má použitie kyseliny peroctovej na dezinfekciu ešte oveľa dlhšiu históriu. Dezinfekčný prípravok Persteril sa vyrába od roku 1966, na trhu je rad ďalších prípravkov obsahujúcich kyselinu peroctovú. Prípravky s kyselinou peroctovou majú úplné spektrum dezinfekčnej účinnosti (A, B, C, T, M, V).

Chemická syntéza

Kyselinu peroctovú možno použiť ako chemikáliu pre syntézu, kedy sa jej oxidačné vlastnosti využívajú k pridávaniu atómu kyslíka do dvojitých väzieb, napríklad v etyléne a propyléne, pre tvorbu epoxidov a alkoholov. Možno ju použiť aj pre syntézu glycerolu z propylénu, a tiež pri výrobe polyamidov.

Bieliace činidlo

Kyselinu peroctovú je možné využiť aj ako bieliace činidlo. Pretože uvoľňuje kyslík výraznejšie a pri nižších teplotách než iné bielidlá, je jemnejšia k bieleným materiálom. Bielenie buničiny peroctovou kyselinou poskytuje papier, ktorý je úplne bez chlóru (označovaný TCF, angl. Totally Chlorine Free).

Bezpečnosť

Smrtiaca dávka (LD₅₀) kyseliny peroctovej, je pre potkana (orálne) 1 740 mg/kg a pre králika (dermálne) 1 590 mg/kg.
Topologický priestor

Topologický priestor je matematická štruktúra, ktorá umožňuje formalizovať a zovšeobecniť koncepty ako konvergencia, spojitosť, či kompaktnosť. Tieto sú definované na základe vzťahov medzi množinami, na rozdiel od metrických priestorov, kde sa definujú pomocou vzdialenosti. Topologické priestory sa ako formalizácia vyskytujú takmer vo všetkých oblastiach matematiky. Sú predmetom štúdia topológie.
Telly Savalas

Životopis

Narodil sa ako Aristotelis Savalas v rodine gréckych prisťahovalcov, jeho otec bol obchodník, matka výtvarníčka.
Počas druhej svetovej vojny slúžil tri roky v americkej armáde a po zranení bol vyznamenaný Purpurovým srdcom. Po vojne vyštudoval psychológiu na Columbijskej univerzite, po absolutóriu úspešne pracoval najprv ako štátny úradník na ministerstve vnútra. V druhej polovici päťdesiatych rokov 20. storočia pracoval pre televíznu stanicu ABC ako režisér a produkčný televízneho spravodajstva.
Potom pracoval ako divadelný režisér, ako herec začal hrať až koncom 50. rokov, v televízii sa objavil prvýkrát až v roku 1959 vo veku 35 rokov, kedy hral gréckeho sudcu. V roku 1965 si zahral v snímke Najväčší príbeh všetkých čias, kedy si pre rolu Piláta Pontského musel oholiť hlavu. Tento image sa mu zapáčil natoľko, že holohlavý zostal až do konca svojho života.
Vďaka svojmu zjavu často hral rôznych dobrodruhov, psychopatov, ľudí na okraji spoločnosti a pod.
Aerób

Aerób alebo aeróbny organizmus je druh organizmu, ktorý k životu nevyhnutne potrebuje kyslík (na Zemi obvykle viac ako 10%). Termín bol zavedený zakladateľom mikrobiológie, francúzskym lekárom Louisom Pasteurom. Na planéte Zem je veľká väčšina živých organizmov striktne aeróbna alebo fakultatívne aeróbna (môžu prežívať aj pri neprítomnosti kyslíka, viac sa im však darí pri jeho prítomnosti).
Schopnosť organizmov existovať v prostredí bohatom na kyslík a využívať ho k tvorbe energie sa označuje ako aerobióza alebo oxybióza.
Roman Mega

Klubový hokej

Známy je najmä z pôsobenia v Slovane Bratislava. Okrem toho chytal za MHk 32 Liptovský Mikuláš, v poľských kluboch Podhale Nowy Targ, Stoczniowiec Gdansk, maďarskom Alba Volán Székesféhervár, v srbskom mužstve Vojvodina Novi Sad a slovinskom Olimpija Hertz Ľubľana, odkiaľ sa vrátil na Slovensko do HK Trnava v 1. hokejovej lige. Klubu pomohol k historickému štvrtému miestu v sezóne 2004/05. Aktívnu hráčskú kariéru ukončil v sezóne 2005/06 v drese HK Trnava. V zahraničných mužstvách patril medzi najlepších brankárov v danej lige.

Reprezentácia

V slovenskej reprezentácii odchytal 4 zápasy. Preslávil sa najmä zápasom proti Kanadskému národnému hokejovému mužstvu na Svetovom pohári v roku 1996, kde predviedol životný výkon (napriek tomu favorit napokon zvíťazil 3:2). O jeho „megavýkone" svedčí fakt, že po zápase od Kanaďanov dostal ocenenie ako tretia hviezda zápasu hneď za spasiteľmi Kanady Theom Fluerym a Steveom Yzermanom.
V sezóne 2012/13 pôsobil ako asistent trénera v slovenskej reprezentácii do 18 rokov, kde sa venoval hlavne práci s brankármi.
Tempel 1

Tempel 1 alebo 9P/Tempel je periodická kométa s dobou obehu 5.52 roka. Objavil ju Ernst Wilhelm Leberecht Tempel 3. apríla 1867.
Jadro kométy má rozmery 7,6×4,9 km a periódu rotácie 40,7 hodiny, v súčasnosti nie je veľmi aktívne.
V r. 2005 sa táto kométa stala cieľom rozsiahleho výskumu uskutočneného kozmickou sondou Deep Impact. V rámci tejto misie sa od materskej sondy oddelil impactor, ktorý bol navedený ku kométe a 4. júla 2005 vrazil do jej povrchu rýchlosťou vyše 10 km/s, pričom materská sonda celú kolíziu podrobne snímkovala a uskutočnila výskum vyvrhnutého materiálu. Tempel 1 sa tak stala prvou kométou, ktorá sa dostala do priameho styku s umelým objektom.
Tempel 1 je tiež prvou kométou, ktorá bola sondou navštívená dvakrát. Vo februári 2011 totiž okolo nej preletela sonda Stardust-NExT vo vzdialenosti približne 200 km. Na nových snímkach jadra kométy je vidieť mnoho útvarov známych už z roku 2005.